**Anexa nr. 2**

 **la Hotărârea nr. 82/2022**

**DESCRIEREA SUMARĂ A PROIECTULUI**

”Actualizarea planurilor urbanistice generale ale comunelor Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj”

Proiectul își propune actualizarea Planurilor Urbanistice Generale pentru 14 unități administrativ-teritoriale, adică comunele Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj, cu mențiunea că acestea reprezintă un teritoriu relativ omogen și se suprapun parțial cu zona Munților Apuseni.

Actualizarea Planurilor Urbanistice Generale ale comunelor prin revizuirea reglementărilor urbanistice, a indicatorilor urbanistici propuşi şi a prevederilor planului iniţial prin aducerea acestora în acord cu legislaţia în vigoare, tendinţele de dezvoltare şi cerinţele de dezvoltare durabilă socioeconomice şi de mediu actuale, precum şi actualizarea listei de proiecte de investiţii necesare pentru implementarea viziunii de dezvoltare, în baza unor studii de specialitate şi a analizei gradului de implementare a planurilor urbanistice în vigoare şi a impactului acestora la nivelul localităţii, dacă este cazul.

Obiectivele, pe termen scurt – Planurile Urbansitice Generale vor cuprinde reglementări la nivelul fiecărei comune, cu privire la:

* stabilirea şi delimitarea teritoriului intravilan în relaţie cu teritoriul administrativ al localităţii;
* stabilirea modului de utilizare a terenurilor din intravilan;
* zonificarea funcţională în corelaţie cu organizarea reţelei de circulaţie;
* delimitarea zonelor afectate de servituţi publice;
* modernizarea şi dezvoltarea infrastructurii tehnico-edilitare;
* stabilirea zonelor protejate şi de protecţie a monumentelor istorice şi a siturilor arheologice reperate;
* zonele care au instituite un regim special de protecţie prevăzut în legislaţia în vigoare;
* formele de proprietate şi circulaţia juridică a terenurilor;
* precizarea condiţiilor de amplasare şi conformare a volumelor construite, amenajate şi plantate.
* zonele de risc natural delimitate şi declarate astfel, conform legii, precum şi la măsurile specifice privind prevenirea şi atenuarea riscurilor, utilizarea terenurilor şi realizarea construcţiilor în aceste zone.
* zone de risc datorate unor depozitări istorice de deşeuri.

Obiectivele, pe termen termen mediu şi lung – Planurile Urbansitice Generale vor cuprinde reglementări la nivelul fiecărei comune, cu privire la:

* evoluţia în perspectivă a localităţii;
* direcţiile de dezvoltare funcţională în teritoriu;
* traseele coridoarelor de circulaţie şi de echipare prevăzute în planurile de amenajare a teritoriului naţional, zonal şi judeţean.
* zonele de risc natural delimitate şi declarate astfel, conform legii, precum şi la măsurile specifice privind prevenirea şi atenuarea riscurilor, utilizarea terenurilor şi realizarea construcţiilor în aceste zone.
* lista principalelor proiecte de dezvoltare şi restructurare;
* stabilirea şi delimitarea zonelor cu interdicţie temporară şi definitivă de construire;
* delimitarea zonelor în care se preconizează operaţiuni urbanistice de regenerare urbană.

Proiectul contribuie și la implementarea obiectivului de „Elaborarea şi punerea în aplicare a unui program general de planificare spaţială şi amenajare a teritoriului în corelare cu strategiile sectoriale la nivel naţional prin aplicarea conceptului de dezvoltare spaţială policentrică şi echilibrată, care să susţină coeziunea teritorială” din STRATEGIA NAŢIONALĂ pentru Dezvoltarea Durabilă a României 2030.

Ca și impact general menționăm creșterea capacității administrației publice locale de a furniza servicii publice eficiente și de încredere, de a planifica și gestiona în mod participativ și transparent dezvoltarea comunităților locale.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI**

 **Alin Tișe Simona Gaci**